Държавен вестник, бр. 72, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  72
УКАЗ № 264
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник”
Законът за ратифициране на Протокола от
Киото към Рамковата конвенция на Обеди-
нените нации по изменение на климата,
приет от ХХХIХ Народно събрание на
17 юли 2002 г.
Издаден в София на 19 юли 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
ЗАКОН
за ратифициране на Протокола от Киото към
Рамковата конвенция на Обединените нации
по изменение на климата
Член единствен. Ратифицира Протокола от
Киото към Рамковата конвенция на Обедине-
ните нации по изменение на климата, подписан
на 18 септември 1998 г. в Ню Йорк.
Законът е приет от ХХХIХ Народно събра-
ние на 17 юли 2002 г. и е подпечатан с официал-
ния печат на Народното събрание.
Председател на Народното събрание:
Огнян Герджиков
43115
ПРЕЗИДЕНТ
НА РЕПУБЛИКАТА
УКАЗ № 260
На основание чл. 98, т. 1 от Конституцията
на Република България във връзка с чл. 106,
ал. 1 от Закона за местните избори
П О С Т А Н О В Я В А М :
Насрочвам частичен избор за кмет на общи-
на Минерални бани, област Хасково, на 20 ок-
томври 2002 г.
Издаден в София на 12 юли 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
42696
УКАЗ № 261
На основание чл. 98, т. 8 от Конституцията
на Република България
П О С Т А Н О В Я В А М :
Награждавам Христо Недялков Христов с
орден “Стара планина” първа степен за изклю-
чителния му принос към българската култура и
по повод 70 години от рождението му.
Издаден в София на 16 юли 2002 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
Министър на правосъдието: Антон Станков
43556
УКАЗ № 265
На основание чл. 101, ал. 1 от Конституция-
та на Република България
П О С Т А Н О В Я В А М :
Връщам за ново обсъждане в Народното
събрание Закона за биологичното разнообра-
зие, приет от ХХХIХ Народно събрание на
10 юли 2002 г.
Издаден в София на 23 юли 2002 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
МОТИВИ
за връщане за ново обсъждане на Закона за
биологичното разнообразие
Уважаеми дами и господа народни предста-
вители,
Повишеният интерес на обществото към
проблемите на опазването на околната среда е
постоянен, основателен и разбираем. Съвремен-
ното общество е особено чувствително към тях,
тъй като в крайна сметка те са свързани с опаз-
ването на човешкото здраве—на сегашните и
на бъдещите поколения. Защитата на природа-
та е предпоставка за оцеляването на човечест-
вото и затова поставянето на тези проблеми под
контрол и прецизното им регулиране е от пър-
востепенна социална значимост.
Безспорно опазването на биологичното раз-
нообразие е важна част от дейността по опазва-
не на околната среда и в този смисъл приемане-
то на отделен, нов закон, чийто основен пред-
мет на регулация е съхранението на биологич-
ното разнообразие, следва да се приветства и да
се оцени като ново достижение в нашето еколо-
гично законодателство. Системата от закони
по опазването на околната среда се допълва с
нов специален закон, посветен на важния проб-
лем за опазване на биологичното разнообра-
зие. Този закон е достижение и защото регули-
ра кръг от отношения, които нямаха досега
своята подробна законова уредба. С неговото
приемане се запълва съществена празнина в
екологичното ни законодателство. Новата уред-
ба доразвива вътрешното право в съответствие
с международните конвенции, отнасящи се до
опазването на биологичното разнообразие, по
които Република България е страна.